stanford-oval/wikipedia huggingface dataset:
North Road

North Road piirretty ylhäältäkuvattuna.
North Road oli monikäyttöinen stadion Claytonissa, itäisessä Manchesterissa, Englannissa. Sitä käytettiin pääasiassa jalkapallon pelaamiseen ja se oli Manchester Unitedin historian ensimmäinen kotikenttä. United pelasi ottelunsa North Roadilla vuosien 1878 ja 1893 välillä, kunnes muutti Bank Streetille.
Neuvosto

Neuvosto on asioista päättämään tai niitä pohtimaan asetettu ryhmä (neuvotteluryhmä, toimielin, neuvoskunta).
Esimerkkejä neuvostoista

Yleisiä neuvostoja:
hallintoneuvosto
kouluneuvosto
Kansainvälisiä neuvostoja:
YK:n turvallisuusneuvosto
Eurooppa-neuvosto, Euroopan neuvosto ja Euroopan unionin neuvosto
Pohjoismaiden neuvosto
Arktinen neuvosto
Suomalaisia neuvostoja:
puhemiesneuvosto
Julkisen sanan neuvosto
Suomen ekumeeninen neuvosto
Historiallisia neuvostoja:
työläisten ja sotilaiden neuvostot neuvosto-Venäjällä 1900-luvun alussa, tärkeimpänä Pietarin neuvosto
yhdyssanan alkuosana Neuvostoliittoon liittyvissä yhteyksissä, esimerkiksi neuvostotasavalta, neuvostoarmeija, neuvostodiplomaatti, neuvostohallitus, neuvostokansa, neuvostolehdistö, neuvostotaiteilija, neuvostopartisaani, neuvostosotilas, neuvostovalta, neuvostovastainen, neuvostoviranomainen
Juutalaisten suuri neuvosto
Ranskan suuren vallankumouksen aikainen Yleisen turvallisuuden valiokunta (toiselta nimeltään Yleisen turvallisuuden neuvosto)
keskiaikaisen kaupungin raati
Fasistien suuri neuvosto fasistisessa Italiassa
Liettuan neuvosto 1900-luvun alussa itsenäisen Liettuan luomiseksi
Nilsiän Siikajärven työväentalo

| Siikajärven työväentalo |
| --- | --- |
Sijainti:  Siikajärvi (Nilsiä), Nilsiä, Kuopio
Valmistumisvuosi:  1914, 1948
Rakennuttaja:  Siikajärven Työväenyhdistys ry, SKDL Siikajärven osasto
Runkorakenne:  hirsi
Julkisivumateriaali:  lauta
Kerrosluku:  1
Kerrosala:  312 m²
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Siikajärven työväentalo oli Nilsiän kunnan (vuodesta 2013 lähtien osa Kuopiota) Siikajärven kylässä sijainnut työväentalo.
Historiaa

Siikajärven työväenyhdistys perustettiin vuonna 1906. Pieni yksihuoneinen hirsitalo valmistui vuonna 1914. Seuraavana vuonna yhdistyksen jäsenmäärä oli 7. Vuonna 1916 Nilsiän nimismies kielsi yhdistyksen toiminnan väliaikaisesti sillä perusteella, että se ei kyennyt pitämään järjestystä yllä iltamissa ja muissa tilaisuuksissa. Yhdistyksen mukaan syyllisiä häiriöihin olivat ulkopuoliset, jotka pyrkivät saattamaan työväenyhdistyksen ja talon huonoon valoon. Asiaa ei ilmeisesti tutkittu sen tarkemmin. Talon toiminta-aika jäi muutenkin lyhyeksi, sillä sisällissodan myötä yhdistys purkautui. Yhdistys kuitenkin perustettiin uudestaan ja se käytti joko vuonna 1914 valmistunutta taloa tai jotakin muuta taloa, sillä vuonna 1933 Savo -lehdessä ilmoitettiin lakkautetun Siikajärven työväenyhdistyksen talon ja irtaimiston huutokaupasta. Yhdistys oli luultavasti lakkautettu 1930-luvun alun kommunistilakien nojalla.
Vuonna 1945 perustettiin SKDL:n Siikajärven osasto. Sen rakennuttama talo valmistui vuonna 1948. Vuonna 1988 talo oli edelleen yhdistyksen käytössä. Kummankaan talon myöhemmistä vaiheista tai nykytilasta ei ole tietoa.
Rakennus

Vuonna 1948 valmistunut talo oli yksikerroksinen, ja sen pinta-ala oli 312 neliömetriä. Se oli hirsirunkoinen ja vuorattiin laudoilla vuonna 1973. Katto oli alun perin pärekatto, mutta vuonna 1972 asennettiin peltikatto. Talon sisäkatot ja -seinät vuorattiin kuitulevyllä vuonna 1968. Alun perin talossa oli juhlasali, näyttämö, ravintola, keittiö sekä vahtimestarin asunto, mutta näyttämö purettiin vuonna 1955. Lisäksi tontilla oli ulkorakennus, jossa puuvaja ja sauna, sekä tanssilava, joka rakennettiin vuonna 1954.
Napata

| Napata> 𓈖𓊪𓏏𓈖𓄿𓅯𓄿𓄿𓏏𓏭𓏲𓈇𓏤𓈗 |
| --- | --- |
 Napatan Amonin temppelin rauniot Gebel Barkal -vuoren juurella.
Sijainti
 Napata
Koordinaatit:  18°33′57″N, 31°51′14″E
Valtio:  Sudan
Paikkakunta:  Gebel Barkal (Jebel Barkal)
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Egypti
Aiheesta muualla
  Napata Commonsissa 
Infobox OKNimi-testi OK: 
Napata (egypt. 𓈖𓊪𓏏 tai 𓈖𓄿𓅯𓄿𓄿𓏏𓏭𓏲𓈇𓏤𓈗, Npt, Npyt; m.kreik. Νάπατα tai Ναπαταί, Napatai; lat. Napata, Napatae) oli muinainen kaupunki nykyisen Sudanin alueella.
Maantiede

Napata sijaitsi Niilin länsirannalla pyhänä pidetyn Gebel Barkal -vuoren juurella, noin 400 kilometrin päässä Sudanin nykyisestä pääkaupungista Khartumista. Se sijaitsi lähellä nykyistä Karimaa.
Historia

Napata oli napatalaisen kulttuurin keskus noin 900–270 eaa. Kaupungin rakennutti faarao Thutmosis III vuoden 1450 eaa. paikkeilla kun hän laajensi alueitaan etelään, Gebel Barkalin vuoren luokse. 300 vuotta myöhemmin Napatasta tuli Kushin kuningaskunnan pääkaupunki. Vuonna 22 eaa. roomalainen Egyptin kuvernööri Gaius Petronius Pontius Nigrinus marssi legiooniensa kanssa Napataan ja tuhosi sen. Näin se oli eteläisin paikka, johon Rooman armeija eteni. Siitä ei kuitenkaan koskaan tullut varsinaisesti osa Rooman valtakuntaa.
Nykyisin Napatan raunioihin kuuluu ainakin 13 temppeliä ja kolme palatsia, joita ensimmäiseksi kuvailivat eurooppalaiset tutkimusretkeilijät 1820-luvulla. Suuremmat temppelit, kuten Amonin temppeli, ovat edelleen pyhiä paikalliselle väestölle.
Gebel Barkal sekä historialliset Meroen ja Napatan kaupungit liitettiin Unescon maailmanperintöluetteloon vuonna 2003.
Aiheesta muualla

Kuvia tai muita tiedostoja aiheesta Napata ja Gebel Barkal ympäristöineen Wikimedia Commonsissa
Napatan sijainti Nubiassa.
Neptunus (jumala)

Neptunus roomalaisessa mosaiikissa Tunisiassa, 2. vuosisadan  lopussa eaa. Kulmissa esiintyvät naiset edustavat eri vuodenaikoja.
Neptunus oli roomalaisten veden jumala. Hän oli heidän vastineensa kreikkalaisten Poseidonille. Neptunus liitetään usein makeaan veteen, vastakohdaksi Okeanokselle, joka on valtamerten jumala. Hevonen oli Neptunukselle pyhitetty eläin. Neptunukselle pyhitettyä juhlaa, Neptunaliaa, vietettiin 23. heinäkuuta.
Neptunus ajoi vedessä vaunuillaan, jonka edessä oli hippokamppeja eli merihevosia.
Populaarikulttuurissa > Televisiosarjoissa

Stephen Hillenburgin televisiosarjassa Paavo Pesusieni esiintyy toisinaan merten kuningas Neptunus. Sarjan Neptunus on eri kuin alla mainitussa elokuvassa, joka perustuu tähän sarjaan.
Televisiosarjassa Winx-klubi Androsin merien kuningas on Neptune, joka on muunnos Neptunuksesta. Sarjassa Neptunella on perhe, johon kuuluu hänen vaimonsa Ligea, hänen poikansa kaksoisveljet Nereus ja Tritannus sekä tytär Tressa. Toisesta Neptunen pojasta Tritannuksesta tulee viidennen kauden päävihollinen. Hän muuttuu myrkyillä hirviöksi ja muuttaa kaikki Androsin merien asukkaat hirviöiksi mukaan lukien perheensäkin. Saman kauden lopussa Neptune ja Androsin maan hallitsija yhtenäistävät Androsin yhdistämällä maan ja meren valtakunnat toisiinsa.
Populaarikulttuurissa > Elokuvissa

Stephen Hillenburgin elokuvassa Paavo Pesusieni – elokuva Neptunus aikoo teloittaa hänen kruununsa varastamisesta lavastetun Einari Ravun, jos Paavo Pesusieni ei ehdi löytämään kruunua määrätyssä ajassa. Elokuvan Neptunus on eri kuin yllä mainitussa sarjassa, johon tämä elokuva perustuu.
Neptunus triumfissa mosaiikissa hippokamppien vetämissä vaunuissa. Sousse, Tunisia, 3. vuosisata
North Point Community Church

| North Point Community Church |
| --- | --- |
 Seurakunnan rakennus Alpharettassa, Atlantassa.
Suuntautuminen:  kristinusko
Kirkkokunta:  itsenäinen
Perustettu:  1995
Johtava pastori:  Andy Stanley
Pääkirkko:  Alpharetta, Atlanta, Georgia
Jäseniä:  n. 31 000 /vko (2019)
Aiheesta muualla
Sivusto
Infobox OKNimi-testi OK: 
North Point Community Church on kristillinen seurakunta, joka sijaitsee Atlantan kaupungissa Georgiassa, Yhdysvalloissa. Seurakunnalla on yhteensä noin 31 000 viikoittaista kävijää. CBS Newsin mukaan seurakunta oli Yhdysvaltain toiseksi suurin megakirkko vuonna 2019.
Seurakunnan johtava pastori ja perustaja on Andy Stanley. Seurakunta on North Point Ministriesin pääseurakunta. Yhteisöllä on yhteensä seitsemän  kirkkoa Atlantan alueella: Browns Bridge Church, Buckhead Church, Decatur City Church, East Cobb Church, Gwinnett Church, North Point Community Church, ja Woodstock City Church.
Seurakunta järjestää sunnuntaisin kolme tilaisuutta. Tämän lisäksi seurakunta järjestää raamattukouluja sekä viikoittain kokoontuvia pienryhmiä.
Nivan kansakoulu

Nivan kansakoulu voi tarkoittaa seuraavia kansakouluja:
Nivan kansakoulu (Kuhmo)
Nivan kansakoulu (Pyhäselkä)
Nivan kansakoulu (Suomussalmi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nivan kansakoulu”, voi hakea sivunnimihaulla, laajalla sivunnimihaulla tai tekstihaulla.
Nicolas Luomi

| Nicolas Luomi> Henkilötiedot |
| --- | --- |
Syntynyt: 1. kesäkuuta 1995 (ikä 29) Helsinki, Suomi
Kansalaisuus:   Suomi  Ranska
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  85 kg
Seura
Seura:  Chamonix HC
Sarja:  Ligue Magnus
Pelinumero:  35
Pelaajaura
Pääsarjaura:  2017–
Nicolas Luomi (s. 1. kesäkuuta 1995 Helsinki) on suomalais-ranskalainen jääkiekkomaalivahti, joka pelaa Ranskan Ligue Magnusin Chamonix HC:ssä.
Ura

Luomi on Helsingin IFK:n kasvatti. Hän voitti seurassa kauden 2008–2009 päätteeksi C-nuorten SM-pronssia ja kauden 2009–2010 päätteeksi SM-hopeaa. Luomi ei saanut kuitenkaan kumpanakaan kautena peliaikaa joukkueessaan. Kaudella 2011–2012 hän pelasi HIFK:n B-nuorten lisäksi myös lainalla Helsingin Jääkiekkoklubin A-, B- ja B2-nuorissa. Kaudella 2012–2013 Luomi toimi HIFK:n B-nuorten selkeänä kakkosmaalivahtina Patrik Virtaselle.
Kaudeksi 2013–2014 Luomi siirtyi Mikkelin Jukureiden A-nuorten Mestisjoukkueeseen. Hän puki kauden aikana myös kahteen Mestis-otteluun sekä Hydraulic Oilersin paidan lainalle kolmeen Suomi-sarjan otteluun. Kaudeksi 2014–2015 Luomi nimettiin niin ikään Jukureiden Mestis-rinkiin kolmosmaalivahdiksi Ronan Quemenerille ja Tadeas Galanskylle. Hän ei kuitenkaan saanut peliaikaa. Kaudeksi 2015–2016 Luomi siirtyi A-nuorten SM-liigan nousijajoukkue Kiekko-Vantaaseen. Luomi toimi lähinnä joukkueen kakkosmaalivahtina Markus Leinoselle. Kaudella 2016–2017 hän ei pelannut missään. Luomi suoritti kauden aikana myös varusmiespalvelustaan.
Kaudeksi 2017–2018 Luomi siirtyi vuoden mittaisella sopimuksella Ranskan Ligue Magnusin Chamonix HC:hen. Hän aloitti joukkueen kolmantena maalivahtina Richard Sabolin ja Jimmy Darier'n kanssa. Luomi teki miesten pääsarjadebyyttinsä 22. syyskuuta 2017 vieraissa Brûleurs de Loups de Grenoblea vastaan. Hän torjui Chamonix'n 4-0-tappioon päättyneessä ottelussa 48 kertaa.
Nivalan vesitorni

Nivalan vesitorni heinäkuussa 2017.
Nivalan vesitorni on Nivalassa sijaitseva vesitorni. Sen korkeus on 36 metriä.
Nivalan vesitorni on ollut perinteisesti kesäisin avoinna yleisölle. Kesällä 2017 keskustassa toimi myös Vesitornin kahvila.
Ndamukong Suh

| Ndamukong Suh |
| --- | --- |

Henkilötiedot
Syntynyt: 6. tammikuuta 1987 (ikä 37) Portland, Oregon
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  139 kg
Pelipaikka:  sisempi linjamies
Seura
Pelinumero:  93
Seura:  Tampa Bay Buccaneers
Sarja:  NFL
Pelaajaura
Aik. seurat:  Detroit Lions (2010–2014) Miami Dolphins (2015–2017)   Los Angeles Rams (2018)
NFL-varaus:  2. varaus, 2010 Detroit Lions
Pääsarjaura:  2010–
Aiheesta muualla
www.ndamukongsuh.com
Ndamukong Suh (s. 6. tammikuuta 1987 Portland, Oregon) on yhdysvaltalainen amerikkalaisen jalkapallon pelaaja, pelipaikaltaan sisempi linjamies. Hän pelaa nykyisin NFL-joukkue Tampa Bay Buccaneersin riveissä.
Pelaajaura > Detroit Lions

Suhin varasi NFL:ään Detroit Lions vuonna 2010 varausnumerolla 2. Tätä ennen hän pelasi University of Nebraska–Lincolnin collegejoukkueessa.
Hän allekirjoitti elokuussa 2010 viiden vuoden sopimuksen, jonka arvo oli 68 miljoonaa dollaria. Suh pelasi tulokaskaudellaan kaikki 16 ottelua avauskokoonpanossa ja keräsi kauden aikana yhteensä 66 taklausta ja kymmenen säkitystä, joka oli myös eniten tulokkaista. Sporting News valitsi hänet kauden tulokkaaksi.
Kaudella 2011 Suh pelasi 14 ottelua, joissa keräsi 36 taklausta ja neljä säkitystä. Hän aiheutti ongelmia ottelussa Green Bay Packersia vastaan työnnettyään Evan Smithin maahan kolmesti ja astuttuaan vihellyksen jälkeen hänen käden päälle. Suh ajettiin ulos kesken ottelun tarpeettomasta kovuudesta. Myöhemmin Suh sai kahden ottelun pelikiellon jääden kyseisistä otteluista ilman palkkaa.
Kolmannella kaudellaan 2012 Suh pelasi 16 ottelua ja oli avauksessa jokaisessa ottelussa. Hän keräsi yhteensä 35 taklausta, joka oli hänen uransa vähin määrä yhdellä kaudella. Suh onnistui saamaan kuitenkin kahdeksan säkitystä, joka oli enemmän, kuin edellisellä kaudella.
Pelaajaura > Miami Dolphins

Suhista tuli NFL historian parhaiten palkatuin puolustuksen linjamies allekirjoitettuaan kuuden vuoden sopimuksen Miami Dolphinsin kanssa, jonka arvo on 114 miljoonaa dollaria.
Avauskaudellaan Dolphinsissa Suh pelasi kauden aikana kaikki 16 ottelua avauksessa. Hän keräsi yhteensä 61 taklausta ja kuusi säkitystä. Edellisen kerran hän keräsi yli 60 taklausta kauden aikana tulokaskaudellaan, jolloin hän saavutti 66 taklausta.
Kolmen kauden jälkeen, 14. maaliskuuta 2018 Miami Dolphins vapautti Suhin.
Pelaajaura > Los Angeles Rams

Suh solmi vuoden mittaisen 14 miljoonan dollarin sopimuksen Los Angeles Ramsin kanssa 14. maaliskuuta 2018.
Aiheesta muualla

Wikimedia Commonsissa on kuvia tai muita tiedostoja aiheesta .
Ndamukong Suhin kotisivu (englanniksi)
Niittomiehet

| Niittomiehet |
| --- | --- |

Nimi:  Niittomiehet
Tekijä:  Pekka Halonen
Valmistumisvuosi:  1891
Taiteenlaji:  öljyvärimaalaus
Korkeus:  64 cm
Leveys:  91 cm
Niittomiehet on Pekka Halosen öljyvärimaalaus, joka valmistui vuonna 1891. Maalaus esittää maaseudulla työskenteleviä ihmisiä. Etualalla olevan miehen mallina toimi Pekka Halosen nuorempi veli Antti ja taka-alalla oleva mies muistuttaa huomattavasti Halosta itseään. Teoksen miljöönä toimii Halosen kotiseutu Lapinlahdella.
Halonen maalasi teoksen kotiseudullaan sen jälkeen, kun hän oli palannut Pariisin Académié Julianista.
Niittomiehet oli Haloselle tärkeä maalaus, sillä hän osoitti sen avulla osaavansa kuvata valoa ja luonnon ääressä olevia ihmisiä. Teos pääsi esille Ateneumin taidemuseoon jo julkaisuvuonnaan.
Taulu on kooltaan 91x64 senttimetriä ja se on nykyisin yksityisessä kokoelmassa.
Night of Champions (2009)

Night of Champions (ennen nimeltään Vengeance) on World Wrestling Entertainmentin järjestämä jokavuotien tapahtuma. Erityistä tapahtumassa on, että jokainen mestaruus on pelissä.
Night of Champions järjestetään 26. päivä heinäkuuta.
Matsit

| # | Matsi | Matsityyppi | Aika |
| --- | --- | --- | --- |
| Ei televisioitu | Cryme Tyme (Shad Gaspard ja JTG) voittivat  The Hart Dynastyn | Tag Team -matsi |  |
| 1 | Chris Jericho ja The Big Show (c) voittivat The Legacyn (Cody Rhodes and Ted DiBiase) | Tag Team -matsi Unified WWE Tag Team Championshipista | 09:32 |
| 2 | Christian selätti Tommy Dreamerin (c) | Tavallinen matsi ECW Championshipista | 08:28 |
| 3 | Kofi Kingston (c) voitti Montel Vontavious Porterin, The Mizin, Carliton, Jack Swaggerin ja Primon | Six-Pack Challenge -matsi WWE United States Championista | 08:35 |
| 4 | Michelle McCool (c) voitti Melinan | Tavallinen matsi WWE Women's Championshipista | 06:12 |
| 5 | Randy Orton (c) voitti Triple H:n ja John Cenan | Triple Threat -matsi WWE Championshipista | 22:19 |
| 6 | Mickie James voitti  Marysen (c) | Tavallinen matsi WWE Divas Championshipista | 08:36 |
| 7 | Rey Mysterio (c) voitti Dolph Zigglerin | Tavallinen matsi WWE Intercontinental Championshipista | 14:20 |
| 8 | Jeff Hardy voitti CM Punkin (c) | Tavallinen matsi World Heavyweight Championshipista | 14:56 |
Norsunheinät

| Norsunheinät |
| --- | --- |
 Elefanttiheinä (Miscanthus sinensis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Panicoideae
Suku::  Norsunheinät Miscanthus  Andersson (1855) 
Katso myös
   Norsunheinät Wikispeciesissä   Norsunheinät Commonsissa 
Infobox OKNimi-testi OK: 
Norsunheinät (Miscanthus) on heinäsuku, johon kuuluu noin 15 eri lajia. Lajit ovat alun perin kotoisin Aasian etelä- ja itäosista ja Etelä-Afrikasta. Joitakin lajeja, kuten elefanttiheinää ja mammuttiheinää, voidaan käyttää puutarhakasveina. [lähde? ]
Lajeja

Miscanthus floridulus (Labill.) Warb. ex K.Schum. & Lauterb.
Miscanthus junceus (Stapf) Pilg. tai Miscanthidium junceum (Stapf) Stapf
Miscanthus nepalensis (Trin.) Hack.
Miscanthus oligostachyus Stapf
Miscanthus sacchariflorus (Maxim.) Hack. – mammuttiheinä
Miscanthus sinensis Andersson – elefanttiheinä
Miscanthus × giganteus – isonorsunheinä
Aiheesta muualla

Suomen Lajitietokeskus: Norsunheinät (Miscanthus)
Kassu – Kasvien suomenkieliset nimet: Norsunheinät (Miscanthus)
UniProt: Taxonomy - Miscanthus (englanniksi)
Flora of China: Miscanthus (englanniksi)
Global Biodiversity Information Facility (GBIF): Miscanthus (englanniksi)
Miscanthus Biomass Research (englanniksi)
Norsukierrot

| Norsukierrot |
| --- | --- |
 Ruusunorsukierto (Argyreia nervosa)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset
Lahko::  Solanales
Heimo::  Kiertokasvit Convolvulaceae
Suku::  Norsukierrot Argyreia  Lour.
Katso myös
   Norsukierrot Wikispeciesissä   Norsukierrot Commonsissa 
Infobox OKNimi-testi OK: 
Norsukierrot (Argyreia) on kiertokasveihin kuuluva kasvisuku, johon kuuluu yli 100 lajia. Suvun lajit ovat kotoisin Aasiasta. Taksonomisesti norsukierrot voidaan nykyisin katsoa kuuluvan elämänlankoihin (Ipomoea).
Lajeja

Ruusunorsukierto (Argyreia nervosa, syn. Ipomoea nervosa)
Aiheesta muualla

Kassu – Kasvien suomenkieliset nimet: Norsukierrot (Argyreia)
Global Biodiversity Information Facility (GBIF): Argyreia (englanniksi)
Flora of China: Argyreia (englanniksi)
UniProt: Taxonomy - Argyreia (englanniksi)
Nikamamurtuma

Putoamisen aiheuttama nikamamurtuma röntgenkuvassa
Nikamamurtuma on selkärangan osan eli selkänikaman luunmurtuma.
Nikamamurtumia voi tulla terveisiin tai jonkin sairauden heikentämiin selkänikamiin. 
Terve selkänikama murtuu suuren vammaenergian takia. Sairauden takia heikentynyt nikama murtuu vähäisen vammaenergian tai kuormituksen takia (ns. patologinen murtuma).
Nikamamurtuma voi olla hyvin itsekseen parantuva eli stabiili tai huonosti itsekseen parantuva eli instabiili. Stabiileja murtumia hoidetaan ilman leikkausta, mutta ne voidaan leikata, jos tilanne huononee. Instabiilit murtumat voidaan leikata, tukea metalliruuvein ja tangoin ja luuduttaa. Joskus murtumaa voidaan tukevoittaa sementöimällä (vertebroplastia) itsenäisenä toimenpiteenä tai muun toimenpiteen osana.
Se, mitä nikamamurtumasta seuraa, riippuu siitä, missä kohti selkärankaa murtuva nikama sijaitsee:  Kaulanikaman murtuma voi aiheuttaa kuoleman tai neliraajahalvauksen. Rintanikaman murtuma voi aiheuttaa alavartalon ja alaraajojen halvauksen. Lannenikamamurtuma voi aiheuttaa alaraajojen laajaa toiminnanhäiriötä.
Nikamamurtumapotilas kuuluu neurokirurgiseen tai ortopediseen arvioon oikean hoitomenetelmän valitsemiseksi.
Oinoúntas (joki)

| Oinoúntas Οινούντας |
| --- | --- |
Alkulähde:  Párnonas  37°14′39″N, 22°30′50″E
Laskupaikka:  Evrótas  37°05′34″N, 22°25′35″E
Maat:  Kreikka
Oinoúntas (kreik. Οινούντας) eli Kelefína (Κελεφίνα), antiikin Oinus (m.kreik. Οἰνοῦς, Oinūs tai Oinous, lat. Oenus), on joki Peloponnesoksen niemimaalla Kreikassa. Se on Evrótas-joen sivujoki ja virtaa Lakonian alueyksikön alueella. Joki saa alkunsa Párnonas-vuorelta ja virtaa pääpiirteissään lounaaseen päin, kunnes laskee Evrótakseen Spártin kaupungin pohjoispuolella.
Antiikin aikana Oinus-joesta sai nimensä Oinuksen kaupunki. Oinoúntaksen tärkein sivujoki on Vrésthenan joki, antiikin Gorgylos (Γόργυλος). Spártin kunnan osa Oinoúntaksen kunnallisyksikkö, entinen itsenäinen kunta, on saanut nimensä joesta.
Nandita Das

| Nandita Das |
| --- | --- |
 Nandita Das vuonna 2019.
Henkilötiedot
Syntynyt: 7. marraskuuta 1969 (ikä 54) Bombay, Maharashtra, Intia
Ammatti:  näyttelijä elokuvaohjaaja
Puoliso:   Soumya Sen  (vih. 2002; ero 2007)  Subodh Maskara  (vih. 2010; ero 2017) 
Lapset:  1
Näyttelijä
Aktiivisena:  1989, 1996–
Aiheesta muualla
Viralliset kotisivut
IMDb 
Elonet
AllMovie
Nandita Das (s. 7. marraskuuta 1969) on intialainen näyttelijä ja elokuvaohjaaja. Hänen esikoisohjauksensa on vuonna 2008 ilmestynyt Firaaq, joka käsittelee Gujaratin vuoden 2002 väkivaltaisuuksien vaikutuksia ihmisiin. Ranskan hallitus myönsi Dasille Ordre des Arts et des Lettres -kunniamerkin vuonna 2008.
Nandita Dasin isä on taidemaalari Jatin Das. Hän syntyi Bombayssa ja kasvoi Delhissä opiskellen Delhin yliopistossa tutkinnon maantieteestä ja sosiaalityöstä.
Filmografia > Näyttelijänä

| Vuosi | Elokuva | Rooli | Kieli | Huom>  |
| --- | --- | --- | --- | --- |
| 1989 | Parinati | Lakha | hindi |  |
| 1996 | Fire | Sita | englanti, hindi |  |
| 1998 | Earth | Shanta | hindi |  |
| 1998 | Hazaar Chaurasi Ki Maa | Nandini Mitra | hindi |  |
| 1998 | Janmadinam | Sarasu | malajalam |  |
| 1998 | Biswaprakash | Anjali | orija |  |
| 1999 | Deveeri | Deveeri (Akka) | kannada |  |
| 1999 | Rockford | Lily Vegas | englanti |  |
| 1999 | Punaradhivasam | – | malajalam |  |
| 2000 | Hari-Bhari | Afsana | hindi |  |
| 2000 | Saanjh |  | urdu |  |
| 2000 | Bawandar | Sanwari | radžastani |  |
| 2001 | Aks | Supriya Verma | hindi |  |
| 2001 | Daughters of the Century | Charu | hindi |  |
| 2002 | Aamaar Bhuvan | Sakina | bengali |  |
| 2002 | Kannaki | Kannaki | malajalam |  |
| 2002 | Pitaah | Paro | hindi |  |
| 2002 | Azhagi | Dhanalakshmi | tamili |  |
| 2002 | Kannathil Muthamittal | Shyama | tamili |  |
| 2002 | Lal Salaam | Rupi (alias Chandrakka) | hindi |  |
| 2003 | Ek Alag Mausam | Aparna Verma | hindi |  |
| 2003 | Bas Yun Hi | Veda | hindi |  |
| 2003 | Supari | Mamta Sikri | urdu |  |
| 2003 | Shubho Mahurat | Mallika Sen | bengali |  |
| 2003 | Kagaar: Life on the Edge | Aditi | hindi |  |
| 2003 | Ek Din 24 Ghante | Sameera Dutta | hindi |  |
| 2004 | Vishwa Thulasi | Sita | tamili |  |
| 2005 | Fleeting Beauty | Indian woman | englanti |  |
| 2006 | Maati Maay | Chandi | marathi |  |
| 2006 | Podokkhep | Megha | bengali |  |
| 2006 | Kamli | Kamli | telugu |  |
| 2007 | Before the Rains | Sajani | englanti |  |
| 2007 | Provoked | Radha Dalal | englanti |  |
| 2007 | Naalu Pennungal | Kamakshi | malajalam |  |
| 2007 | Paani: A Drop of Life | Mira Ben | hindi | lyhytelokuva |
| 2008 | Before the Rains | Sajani | englanti, malajalam |  |
| 2008 | Ramchand Pakistani | Champa | urdu |  |
| 2011 | I Am | Afia | hindi |  |
| 2012 | Neerparavai | Esther | tamili |  |
| 2014 | Rastres de sàndal | Mina | englanti, katalaani |  |
| 2017 | Khamosh! Adalat Jaari Hai | Leela Benare | hindi |  |
| 2018 | Dhaad | Monghi | gudžarati |  |
| 2019 | Albert Pinto Ko Gussa Kyun Aata Hai? | Stella | hindi |  |
| 2021 | Virata Parvam |  | telugu |  |
Filmografia > Ohjaajana

| Vuosi | Elokuva | Kieli | Huom>  |
| --- | --- | --- | --- |
| 2008 | Firaaq | hindi, urdu, gudžarati |  |
| 2017 | In Defence of Freedom | hindi | lyhytelokuva |
| 2018 | Manto | hindi, urdu |  |
| 2019 | ”India’s Got Colour” | hindi | musiikkivideo |
Aiheesta muualla

Wikimedia Commonsissa on kuvia tai muita tiedostoja aiheesta .
Dasin verkkosivusto (englanniksi)
Nandita Das Internet Movie Databasessa. (englanniksi)
Nandita Das Elonetissä.
Nandita Das Allmoviessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Nandita Das
Käännös suomeksi